**10. napirend**

**E L Ő T E R J E S Z T É S**

**Balatonrendes Község Önkormányzata Képviselő-testületének**

 **2019. október 29-én tartandó nyilvános alakuló testületi ülésére**

**Tárgy: A településfejlesztéssel és településkép-érvényesítéssel összefüggő**

 **partnerségi egyeztetés helyi szabályairól szóló rendelet módosítása**

**Előterjesztő**: Lenner István, polgármester

**Előkészítette:** Tóthné dr. Titz Éva aljegyző  **Jogszabállyal nem ellentétes**

 --------------------------- -----------------------------------

 Előterjesztő Tóthné dr. Titz Éva aljegyző

Tisztelt Képviselő-testület!

A Szervezeti és Működési Szabályzaton (a továbbiakban: SZMSZ) belül megállapításra került a Lakossági Fórum fogalma. A **partnerségi egyeztetés helyi szabályairól szóló rendeletben a Lakossági Fórum, mint egyeztetési forma szerepel, melynek lebonyolítási szabályai visszahivatkoztak az SZMSZ-re. Az SZMSZ korábban nem tartalmazta a Lakossági fórum összehívására és lebonyolítására vonatkozó szabályokat, azért a rendelet sürgős megalkotásakor, áthidaló szabályként a közmeghallgatásra vonatkozó szabályok lettek irányadók. A közmeghallgatás a lakossági vélemények kifejezésének színtere, mely testületi ülésnek minősül, ahol speciális ülésvezetési szabályok érvényesülnek. A lakossági fórum, szintén a lakossági vélemény kifejezésére szolgáló, tájékoztató, döntés előkészítő fórum, de nem minősül testületi ülésnek, ezáltal nem olyan kötött formában történik annak lebonyolítása, mint a közmeghallgatás esetében ez elvárt.**

**Tekintettel arra, hogy a Lakossági fórum intézménye az SZMSZ-ben szabályozásra került, a partnerségi rendelet erre vonatkozó részében is a lakossági fórum SZMSZ-ben történő szabályai lennének az irányadók az egyeztetések lebonyolítása esetében.**

**Ezen szabály módosítása esetén az adminisztrációs terhek csökkennek, de a társadalmi egyeztetés elve a továbbiakban sem sérül.**

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet címe: Balatonrendes Község Önkormányzata Képviselő-testülete ../2019.(…) önkormányzati rendelete **a településfejlesztéssel, településrendezéssel  és településkép-érvényesítéssel összefüggő partnerségi egyeztetés helyi szabályairól szóló 10/2017. (VIII. 07.) önkormányzati rendelet módosításáról.**

Társadalmi-gazdasági hatása: A lakosság véleményének közvetlenebb megnyilvánulási lehetősége a felvázolt témán belül, nincs olyan mérvű formai és tartalmi kötöttség, mint a közmeghallgatás esetében.

Költségvetési hatása: nincs

Környezeti, egészségi következményei: nincs

Adminisztratív terheket befolyásoló hatása: adminisztratív terhek csökkenése.

Egyéb hatása: nincs.

A rendelet megalkotásának szükségessége: A Képviselő-testületi szándék.

A rendelet megalkotása elmaradása esetén várható következmények: nincs

A rendelet alkalmazásához szükséges feltételek: - személyi: nincs

- szervezeti: nincs

- tárgyi: nincs

- pénzügyi: nincs

INDOKOLÁS

Az SZMSZ-ben rögzített Lakossági fórum lebonyolításának a szabályai kerülnének alkalmazásra a **partnerségi egyeztetés helyi szabályairól szóló rendeletben is, a korábban visszahivatkozott közmeghallgatás szabályai helyett. Ezen fórum esetében csökkennének az adminisztrációs terhek, de a társadalmi egyeztetés elve a továbbiakban sem sérülne.**

1.§-ban módosításra kerül, annak szabálya, hogy a lakossági fórum mint SZMSZ-ben szabályozott fórum összehívásának és lebonyolításának a szabályai érvényesülnek a közmeghallgatás szabályai helyett.

2.§-ban az átmeneti rendelkezés került meghatározásra, miszerint a folyamatban lévő ügyek esetében még a közmeghallgatás szabályai az irányadóak, az új eljárás esetében a Lakossági Fórum szabályai az irányadóak.

3.§-ban a rendelet hatálybalépése került meghatározásra.

**Kérem a Tisztelt Képviselő-testületet, hogy az előterjesztést megvitatni és elfogadni szíveskedjenek.**

**BALATONRENDES KÖZSÉG ÖNKORMÁNYZATA**

**KÉPVISELŐ-TSETÜLETÉNEK**

**../2019. (…..) önkormányzati rendelete**

**a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 10/2017. (VIII. 07.) önkormányzati rendelet módosításáról**

Balatonrendes Község Önkormányzata Képviselő-testülete az Alaptörvény 32. cikk (2) bekezdésének első fordulatában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 5. pontjában meghatározott feladatkörében eljárva - figyelemmel a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012 (XI. 8.) Korm. rendelet 29. §-ában foglaltakra is – a következőket rendeli el:

1.§ Hatályát veszti a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 10/2017. (VIII. 07.) önkormányzati rendelet (a továbbiakban: R.) 8.§-ban a „a közmeghallgatásra” szövegrész.

2.§ Az R. a következő 14.§ (3) bekezdéssel egészül ki:

 „(3) Ezen rendelet 8.§-ában, a lakossági fórumra az SZMSZ-ben meghatározott szabályokat a módosítás hatálybalépését követően induló eljárásokban kell alkalmazni, a folyamatban lévő eljárások esetében az SZMSZ-ben a közmeghallgatásra vonatkozóan meghatározott szabályok az irányadók.”

3.§ Ez a rendelet a kihirdetését követő napon lép hatályba.

 Lenner István Tóthné dr. Titz Éva

 polgármester aljegyző

Kihirdetve:

 Tóthné dr. Titz Éva

 aljegyző